CELEX: 32004R2257
Language: lv
Date: 2004-12-20 00:00:00
Title: Padomes Regula (EK) Nr. 2257/2004 (2004. gada 20. decembris), ar ko groza Padomes Regulas (EEK) Nr. 3906/1989, (EK) Nr. 1267/1999, (EK) Nr. 1268/1999 un (EK) Nr. 2666/2000, lai ņemtu vērā Horvātijas kandidātvalsts statusu

30.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 389/1
            
         
      PADOMES REGULA (EK) Nr. 2257/2004
   (2004. gada 20. decembris),
   ar ko groza Padomes Regulas (EEK) Nr. 3906/1989, (EK) Nr. 1267/1999, (EK) Nr. 1268/1999 un (EK) Nr. 2666/2000, lai ņemtu vērā Horvātijas kandidātvalsts statusu
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 181.a panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:
   
               (1)
            
            
               Eiropadome 2004. gada 17. un 18. jūnija Briseles sanāksmē nolēma, ka Horvātija ir kandidātvalsts dalībai ES, un lūdza Komisijai sagatavot Horvātijas pirmspievienošanās stratēģiju, tostarp vajadzīgos finanšu instrumentus.
            
         
               (2)
            
            
               Lai Horvātijai sniegtu pirmspievienošanās palīdzību, tā jāiekļauj kā saņēmējvalsts Padomes Regulā (EEK) Nr. 3906/89 (1989. gada 18. decembris) par ekonomisku atbalstu dažām Centrāleiropas un Austrumeiropas valstīm (PHARE) (1), Padomes Regulā (EK) Nr. 1267/1999 (1999. gada 21. jūnijs), ar ko paredz Pirmspievienošanās struktūrpolitikas programmu (2), un Padomes Regulā (EK) Nr. 1268/1999 (1999. gada 21. jūnijs) par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (SAPARD) (3).
            
         
               (3)
            
            
               III sadaļa Stabilizācijas un asociācijas nolīgumā starp Eiropas Kopienām un to dalībvalstīm un Horvātijas Republiku, kas parakstīts 2001. gada 29. oktobrī, prasa, lai Horvātija aktīvi veicinātu reģionālo sadarbību Rietumbalkānos.
            
         
               (4)
            
            
               Kopienas palīdzības Rietumbalkāniem reģionālajai dimensijai tiek piešķirta īpaša uzmanība Padomes Regulā (EK) Nr. 2666/2000 (2000. gada 5. decembris) par palīdzību Albānijai, Bosnijai un Hercegovinai, Horvātijai, Dienvidslāvijas Federatīvajai Republikai un Bijušajai Dienvidslāvijas Maķedonijas Republikai (CARDS) (4), lai tādējādi sekmētu reģionālo sadarbību, un tā kā Horvātijai vajadzētu arī turpmāk būt atbilstīgai projektiem un programmām ar reģionālu dimensiju.
            
         
               (5)
            
            
               Lēmumā 2004/648/EK (5) noteikti principi, prioritātes un nosacījumi, kas ietverti Eiropas Partnerībā ar Horvātiju.
            
         
               (6)
            
            
               Saprašanās memorandam par Dienvidaustrumeiropas galvenā reģionālā transporta tīkla attīstību pirmspievienošanās periodā būtu jāveicina atlases process prioritārajiem pasākumiem, lai izveidotu Eiropas transporta tīklu.
            
         
               (7)
            
            
               Padomes Regulas (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (6) stāšanās spēkā rada vajadzību pēc dažiem pielāgojumiem regulās, lai terminoloģiju un pašreizējo praksi saskaņotu ar minēto regulu.
            
         
               (8)
            
            
               Lai gan jaunās dalībvalstis šajā regulā nav minētas, 2003. gada Pievienošanās akta 33. pantā paredzēts šīm dalībvalstīm pārejas periodā piemērot Regulas (EEK) Nr. 3906/1989 un (EK) Nr. 1267/1999.
            
         
               (9)
            
            
               Komisija ir pieņēmusi Regulu (EK) Nr. 1419/2004 (7) un Regulu (EK) Nr. 447/2004 (8), kuras ir juridiskais pamats pasākumu finansēšanai SAPARD atbilstīgi saistībām, kas ar pievienošanās dienu vēl nav beigušās. Komisijas lēmumi, kas joprojām varētu būt vajadzīgi līdz šo saistību izpildes pabeigšanai un kas nevar balstīties uz abām minētajām regulām, joprojām var balstīties uz Regulu (EK) Nr. 1268/1999, kāda tā bija spēkā pirms grozījumu izdarīšanas ar šo regulu.
            
         
               (10)
            
            
               būtu attiecīgi jāgroza Regulas (EEK) Nr. 3906/89, (EK) Nr. 1267/1999, (EK) Nr. 1268/1999 un (EK) Nr. 2666/2000,
            
         IR PIEŅĒMUSI ŠO REGULU.
   1. pants
   Padomes Regulu (EEK) Nr. 3906/89 groza šādi.
   
               1)
            
            
               Regulas 3. pantu groza šādi:
               
                           a)
                        
                        
                           panta 3. punktu aizstāj ar šādu punktu:
                           “3.   Kandidātvalstīm, kam ir pievienošanās partnerības ar Eiropas Savienību, PHARE programmas finansējums koncentrējas uz acquis communautaire pieņemšanas galvenajām prioritātēm, t.i., kandidātvalstu administratīvās un organizatoriskās jaudas palielināšanu un ieguldījumiem, izņemot ieguldījumus, kurus finansē saskaņā ar Padomes Regulu (EK) Nr. 1267/1999 (1999. gada 21. jūnijs), ar ko paredz Pirmspievienošanās struktūrpolitikas programmu (9) un Padomes Regulu (EK) Nr. 1268/1999 (1999. gada 21. jūnijs) par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (10), ar nosacījumu, ka ir nosacījumi pasākumu finansēšanai atbilstīgi abām minētajām regulām. PHARE finansējumu var izmantot arī tam, lai finansētu pasākumus vides, transporta un lauksaimniecības un lauku attīstības jomā, kas ir mazāk svarīga, tomēr neaizstājama daļa rūpniecības atjaunošanas vai reģionālās attīstības integrētās programmās.;”
                        
                     
                           b)
                        
                        
                           pievieno šādus punktus:
                           “4.   Palīdzību var izmantot, lai segtu šajā regulā paredzēto saņēmējvalstu dalību reģionālā, pārrobežu un, attiecīgos gadījumos, starptautiskā vai starpreģionu sadarbībā, ko īsteno starp šīm valstīm, kā arī starp šīm valstīm un ES dalībvalstīm.
                           5.   Atbilstīgos gadījumos palīdzību var izmantot arī tam, lai segtu saņēmējvalsts dalību reģionālās programmās atbilstīgi citiem juridiskajiem instrumentiem.”.
                        
                     
         
               2)
            
            
               Regulas 8. pantam pievieno šādu daļu:
               “Ņemot vērā ierobežojumus, kas noteikti 54. pantā Padomes Regulā (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (11), Komisija var nolemt uzticēt valsts iestādes uzdevumus un jo īpaši budžeta īstenošanas uzdevumus struktūrām, kas uzskaitītas minētās regulas 54. panta 2. punktā. Struktūrām, kas definētas Regulas (EK, Euratom) Nr. 1605/2002 54. panta 2. punkta c) apakšpunktā, var uzticēt valsts iestādes uzdevumus, ja tās ir starptautiski atzītas, ja tās atbilst starptautiski atzītām vadības un kontroles sistēmām un ja to uzraudzību īsteno valsts iestāde..”
            
         
               3)
            
            
               Sarakstu pielikumā aizstāj ar šādu sarakstu:
               
                            
                        
                        
                           “Bulgārija
                        
                     
                            
                        
                        
                           Horvātija
                        
                     
                            
                        
                        
                           Rumānija”.
                        
                     
         2. pants
   Padomes Regulu (EK) Nr. 1267/1999 groza šādi.
   
               1)
            
            
               Regulas 1. panta 1. punktu aizstāj ar šādu punktu:
               “1.   Ar šo ir izveidota pirmspievienošanās struktūrpolitikas programma, turpmāk “ISPA”.
               Saskaņā ar šo regulu ISPA sniedz palīdzību ekonomiskās un sociālās kohēzijas, vides un transporta politikas jomā, lai palīdzētu sagatavot Bulgārijas, Horvātijas un Rumānijas, turpmāk “saņēmējvalstis”, pievienošanos Eiropas Savienībai.”.
            
         
               2)
            
            
               Regulas 3. panta beigās pievieno šādu daļu:
               “Neskatoties uz iepriekš minēto, Kopienas palīdzību Horvātijai piešķir laikposmā no 2005. gada līdz 2006. gadam.”.
            
         
               3)
            
            
               Regulas 4. panta beigās pievieno šādu daļu:
               “Atkāpjoties no šā panta pirmā un otrā teikuma, palīdzības apjomu Horvātijai 2005. un 2006. gadam atbilstīgi šim instrumentam nosaka Komisija, pamatojoties uz novērtējumu par šīs saņēmējvalsts administratīvās absorbcijas jaudu un vajadzībām pēc ieguldījumiem, ko nosaka pievienošanās.”.
            
         
               4)
            
            
               Regulas 9. panta 1. punkta a) apakšpunktā svītro vārdus “sākot ar 2000. gada 1. janvāri un ne vēlāk par 2002. gada 1. janvāri”.
            
         3. pants
   Padomes Regulu (EK) Nr. 1268/99 groza šādi.
   
               1)
            
            
               Regulas 1. panta 1. punktu aizstāj ar šādu punktu:
               “1.   Ar šo regulu izveido sistēmu Kopienas atbalstam ilgtspējīgai lauksaimniecībai un ilgtspējīgai lauku attīstībai pirmspievienošanās periodā Bulgārijai, Horvātijai un Rumānijai. Tāpat šo regulu turpina piemērot, lai pabeigtu programmas, kas saskaņā ar to uzsāktas Čehijas Republikā, Igaunijā, Latvijā, Lietuvā, Polijā, Slovākijā un Slovēnijā pirms šo valstu pievienošanās Eiropas Savienībai.”.
            
         
               2)
            
            
               Regulas 4. panta 2. punkta beigās pievieno šādu daļu:
               “Atkāpjoties no šā punkta pirmās daļas, Horvātijai saskaņā ar tādiem pašiem nosacījumiem, kas izklāstīti pirmajā daļā, plāns aptver laikposmu līdz diviem gadiem, sākot no 2005. gada.”.
            
         
               3)
            
            
               Regulas 5. panta 1. punkta beigās pievieno šādu teikumu:
               “Tomēr Horvātijai attiecīgajai programmai neveic starpvērtējumu.”.
            
         
               4)
            
            
               Regulas 7. pantu groza šādi:
               
                           a)
                        
                        
                           panta 1. punktu aizstāj ar šādu punktu:
                           “1.   Kopienas palīdzību saskaņā ar šo regulu piešķir laikposmā no 2000. gada līdz 2006. gadam, izņemot Kopienas palīdzību Horvātijai, ko piešķir laikposmā no 2005. gada līdz 2006. gadam. Atļaujas gada apropriācijām, ievērojot finanšu plānu, piešķir budžeta lēmējinstitūcija.”;
                        
                     
                           b)
                        
                        
                           panta 3. punktam pievieno šādu daļu:
                           “Tomēr Horvātijai gada finanšu asignējumu nosaka atsevišķi.”.
                        
                     
         
               5)
            
            
               Regulas 11. pantu aizstāj ar šādu pantu:
               “Komisija piešķir kandidātvalstīm pieejamos līdzekļus 7. panta 2. punkta īstenošanai. Trīs mēnešos no dienas, kad pieņem lēmumu par attiecīgās valsts atbilstību palīdzības saņemšanai saskaņā ar šo regulu, Komisija attiecīgajai kandidātvalstij paziņo savu lēmumu par paredzamo finanšu asignējumu atbilstīgi tā laika finanšu plānam.”.
            
         4. pants
   Padomes Regulu (EK) Nr. 2666/2000 groza šādi.
   
               1)
            
            
               Regulas 1. panta 1. punkta beigās pievieno šādu teikumu:
               “No 2005. gada Horvātija ir atbilstīga saņēmējvalsts vienīgi attiecībā uz projektiem un programmām ar reģionālu dimensiju, kā izklāstīts 2. panta 2. punktā. Neskarot iepriekšējo teikumu, Horvātija joprojām ir atbilstīga attiecībā uz projektiem un programmām saskaņā ar Lēmumu 1999/311/EK.”.
            
         
               2)
            
            
               Regulas 7. pantu groza šādi:
               
                           a)
                        
                        
                           panta 1. punktu aizstāj ar šādu punktu:
                           “1.   Komisija īsteno Kopienas palīdzību saskaņā ar Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (12).;”
                        
                     
                           b)
                        
                        
                           iekļauj šādu 2.a punktu:
                           “2.a   Ņemot vērā ierobežojumus, kas noteikti Regulas (EK, Euratom) Nr. 1605/2002 54. pantā, Komisija var nolemt uzticēt valsts iestādes uzdevumus un jo īpaši budžeta īstenošanas uzdevumus struktūrām, kas uzskaitītas minētās regulas 54. panta 2. punktā. Struktūrām, kas definētas minētās regulas 54. panta 2. punkta c) apakšpunktā, var uzticēt valsts iestādes uzdevumus, ja tās ir starptautiski atzītas, ja tās atbilst starptautiski atzītām vadības un kontroles sistēmām un ja to uzraudzību īsteno valsts iestāde.”.
                        
                     
         5. pants
   Lai īstenotu pirmspievienošanās instrumentus un Padomes Regulu (EK) Nr. 1266/1999 (1999. gada 21. jūnijs) par atbalsta koordināciju kandidātvalstīm sakarā ar pirmspievienošanās stratēģiju (13), ja izdarīta atsauce uz Pievienošanās partnerību (14) un Eiropas Līgumu, to attiecībā uz Horvātiju saprot kā atsauci uz Eiropas Partnerību (15) un Stabilizācijas un asociācijas nolīgumu.
   6. pants
   Šī regula stājas spēkā trešajā dienā pēc tās publicēšanas “Eiropas Savienības Oficiālajā Vēstnesī”.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 20. decembrī
      
         
            Padomes vārdā —
         
         
            priekšsēdētājs
         
         P. VAN GEEL
         
      
   
   
      (1)  OV L 375, 23.12.1989., 11. lpp. Regulā jaunākie grozījumi izdarīti ar Regulu (EK) Nr. 769/2004 (OV L 123, 27.4.2004., 1. lpp.).
   
      (2)  OV L 161, 26.6.1999., 73. lpp. Regulā jaunākie grozījumi izdarīti ar Regulu (EK) Nr. 769/2004.
   
      (3)  OV L 161, 26.6.1999, 87. lpp. Regulā jaunākie grozījumi izdarīti ar Regulu (EK) Nr. 769/2004.
   
      (4)  OV L 306 7.12.2000. 1. lpp. Regulā grozījumi izdarīti ar Regulu (EK) Nr. 2415/2001 (OV L 327, 12.12.2001., 3. lpp.).
   
      (5)  OV L 297, 22.9.2004., 19.–28. lpp.
   
      (6)  OV L 248, 16.9.2002., 1. lpp.
   
      (7)  OV L 258, 5.8.2004., 11. lpp.
   
      (8)  OV L 72, 11.3.2004., 64. lpp.
   
      (9)  OV L 161, 26.6.1999., 73. lpp. Regulā jaunākie grozījumi izdarīti ar Regulu (EK) Nr. 769/2004 (OV L 123, 27.4.2004., 1. lpp.).
   
      (10)  OV L 161, 26.6.1999., 87. lpp. Regulā jaunākie grozījumi izdarīti ar Regulu (EK) Nr. 769/2004.
   
      (11)  OV L 248, 16.9.2002., 1. lpp.
   
      (12)  OV L 248, 16.9.2002., 1. lpp.
   
      (13)  OV L 161, 26.6.1999., 68. lpp.
   
      (14)  OV L 85, 20.3.1998., 1. lpp.
   
      (15)  OV L 86, 23.3.2004., 1. lpp.